Rakennetun ympäristön tietojärjestelmällä on lukuisia yhteyksiä eri sektoreiden tietoihin. Samanaikaisesti on käynnissä 50 julkisen sektorin hanketta, joilla on yhteys uuden tietojärjestelmän tietoihin. Tarkoituksena on taata tiedon sujuva liikkuvuus ja välttää päällekkäisyyksiä.
Ympäristöministeriö on sopinut uusista toimintamalleista keskeisiä järjestelmiä ylläpitävien viranomaisten kanssa (suluissa lyhenne ja hallinnoiva ministeriö):
Digi- ja väestötietovirasto: väestötietojärjestelmä (VTJ) (VM)
Maanmittauslaitos: huoneistotietojärjestelmä (HTJ), kiinteistötietojärjestelmä (KTJ), osoitetietojärjestelmä (OTJ) ja Kansallinen maastotietokanta (KMTK) (MMM)
Paikallisten rakennusvalvontojen tietojärjestelmät
Verohallinnon kiinteistöverotus (VM)
Kuntien ja valtion infrastruktuuriin esim. tiestöön ja verkostoihin liittyvä tieto (mm. Velho, Digiroad) (LVM)